A betegeké lesz az iskola
Markotabödögén az idei tanév végén nem csak a nyári szünet idejére zár be az iskola.
Az intézmény megszûnik, az épületben orvosi rendelõt alakítanak ki, a gyerekek pedig Kónyban tanulnak.
Nem éppen kedvezõ kilátásokkal kezdõdött és folytatódott az esztendõ Markotabödögén. Gond például, hogy az önkormányzat az idei költségvetésében 13 millió forint hiánnyal kénytelen számolni: ebbõl 7,8 millió mûködési, a többi fejlesztési hiány.
– Igen nagy szomorúság a falu életében, hogy iskolánk az elmúlt év szeptemberétõl a kónyi általános iskola kihelyezett tagozataként mûködik. Idén szeptembertõl pedig be kell zárni az intézményünket és az alsó tagozatos gyerekeket is Kónyba kell irányítani – mondta Szabóné Szûcs Ildikó polgármester.
 – Az iskola épületében – amit a markotabödögei katolikus egyházközség építtetett 1889-ben – orvosi rendelõt alakítunk ki, mivel a jelenlegi nem felel meg a követelményeknek, és átalakítani sem lehet. A munkát – pályázati támogatással – a tanév befejeztével lehet elkezdeni. Szerencsére az óvodánk még marad, szeptembertõl tizenkilenc kisgyerek lesz ott.
Szabóné Szûcs Ildikó szerint a „mínuszos" költségvetés mellett nem gondolhatnak fejlesztésekre, bár szinte minden pályázaton részt vesznek. Tavaly õsszel átadták a Sport utca egyik felújított szakaszát, hamarosan a másik darabra is sor kerül. Ez a munka is pályázati támogatással valósult meg és két év alatt kilencmillió forintba került.
– Eddig nem volt rá szükség, hogy ingatlant értékesítsünk, de most eladjuk az úgynevezett Bejczy-házat, amit az önkormányzat tizenkét éve vásárolt meg a termelõszövetkezettõl – fûzte hozzá a polgármester.
– Mintegy háromszáz négyzetméteres épületrõl van szó, amelybõl egy vállalkozó szociális otthont alakít ki. Ez talán hoz némi fellendülést a falu életében, mivel munkahelyeket is teremt. Körülbelül tizenöt-húsz embert foglalkoztat majd, és ígéretet kaptunk arra, hogy elsõsorban helyieket alkalmaznak.
– Gondjainkat szaporítja a falugondnokság ügye. Már négy éve pályázunk,  eddig forráshiány miatt nem támogattak, ám minden esetben jelezték, hogy jó a benyújtott pályamunka. Idén ötödszörre is szerettük volna pályázni, de most meg nincs lehetõség új busz vásárlására, csak régi jármû cseréjére. Tehát egyelõre esélyünk sincs, pedig nagy szükség lenne a falugondnoki szolgálatra, mivel több mint százhúsz hatvan év feletti idõs ember él a településen.
Markotabödögén még nem épült szennyvízcsatorna. A beruházást Bõsárkány gesztorságával szeretnék megvalósítani, de a közös pályázat többszöri próbálkozás ellenére is eredménytelen maradt. Egy korábbi felmérés alapján a lakosságnak több mint a hatvan százaléka támogatta a csatornázást.